**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2020-07-14 Nr. TAR-61

 Posėdžio data 2020-07-08. Pradžia 14.00 val.

 Posėdžio pirmininkas – Vytis Radvila.

 Posėdžio sekretorė – Lietutė Demidova.

 2. SVARSTYTA. Gyventojų iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašo patvirtinimas.

 Pranešėjas – D. Petrolevičius. Siūlo patvirtinti Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašą (toliau - Aprašas), kuris nustatytų Klaipėdos savivaldybės biudžeto lėšomis finansuojamų Klaipėdos miesto gyventojų inicijuotų projektų įgyvendinimo, projektų idėjų pasiūlymų teikimo, vertinimo, atrankos, lėšų skyrimo tvarką. Gyventojų iniciatyvų, skirtų gyvenamajai aplinkai ir viešajai infrastruktūrai gerinti ar kurti, projektų idėjų finansavimo tikslas – didinti piliečių įtraukimo į miesto biudžeto formavimą galimybes. Pagrindiniai uždaviniai yra skatinti piliečių iniciatyvą mieste, suburti gyventojų bendruomenes gyvinti ir gerinti socialinę, gyvenamąją aplinką, viešąją infrastruktūrą, aktyvinti miesto gyventojų dalyvavimą atnaujinant gyvenamąją aplinką ir viešąją infrastruktūrą, skatinti diskusijas miesto plėtros tema.

 R. Taraškevičius mano, kad būtų tikslinga biudžete numatyti konkrečias lėšas gyventojų iniciatyvoms skatinti.

 L. Kuzminčiūtė – asociacijos „Klaipėdos žalieji“ pirmininkė teigia, kad Apraše nėra konkretumo. Siūlo papildyti Aprašą – plačiau išnaudoti apklausą, įtraukti platesnę bendruomenės dalį, nevyriausybines organizacijas. Mano, kad dėl Aprašo reikia padiskutuoti su platesne bendruomenės grupe.

 R. Kulikauskas teigia, kad Apraše neturėtų būti reikalavimas registruotis I etape, 5 vietos gyventojų parašų, infrastruktūrinių ribojimų. Mano, kad dėl pateikto Aprašo reikalinga papildoma diskusija.

 V. Radvila sako, kad pritars pateiktam sprendimo projektui.

 R. Taraškevičius sutinka, kad darbo grupė darbo nebaigė ir mano, kad jai vertėtų dar kartą padiskutuoti dėl Aprašo tobulinimo. Siūlo klausimą atidėti kitam komiteto posėdžiui, o sprendimo projektą pakoreguoti.

 A. Vaitkus siūlo pritarti pateiktam sprendimo projektui ir suformuoti komiteto pavedimą – iki Tarybos posėdžio papildyti Aprašą vertinimo kriterijais.

 V. Radvila pritaria A. Vaitkaus siūlymui ir siūlo iki Tarybos posėdžio patobulinti Aprašą.

 NUTARTA (bendru sutarimu):

 2.1. Pritarti pateiktam sprendimo projektui su pasiūlymu - papildyti Aprašą administracijos vertinimo kriterijais.

 2.2. Darbo grupei, iki Tarybos posėdžio, padiskutuoti dėl Aprašo tobulinimo.

Posėdžio pirmininkas Vytis Radvila

Posėdžio sekretorė Lietutė Demidova